In 2007 is die hotel gesluit vir ’n algehele restourasie. In 2009 het die eienaars ’n kontrak met die Rezidor-hotelgroep (tans Radisson Hospitality) geteken vir die bestuur van die hotel as die Radisson Royal Hotel Moscow. Vir sekere doeleindes behou die hotel egter sy ou naam.
Dit het op 28 April 2010 heropen met onder meer 505 slaapkamers, 38 woonstelle, 5 restaurante (intussen is daar 19 eetplekke en kroeë, waarvan sommige oorkant die straat geleë is), ’n konferensiesentrum, biblioteek, spa en ’n vloot rivierseiljagte.
Sowat 1 200 oorspronklike skilderye deur die mees vooraanstaande Russiese kunstenaars van die eerste helfte van die 20ste eeu is in die hotel te sien.